Gee jou metabolisme ’n hupstoot – Goeie Huishouding
Tuis > Gee jou metabolisme ’n hupstoot Gee jou metabolisme ’n hupstoot
Ons wys jou hoe om jou metabolisme in die hoogste versnelling te sit
Baie vroue blameer ŉ stadige metabolisme vir die feit dat hulle sukkel om gewig te verloor. Jou metabolisme verwys na die tempo waarteen jou liggaam kilojoules verbrand, en hoewel daar ŉ hele paar faktore is wat dié tempo beïnvloed – soos jou dieet en ouderdom – is daar tog ŉ paar dinge wat jy kan doen om jou metabolisme te versnel.
Hierdie 10 aanpassings sal nie net jou metabolisme vinniger maak nie, maar ook jou algehele gesondheid verbeter:
1. Eet onbyt
As jy onbyt oorslaan begin jou liggaam vet “versamel” omdat hy dink hy gaan honger ly. Deur nie ontbyt te eet nie, kom jou metabolisme eers later in die dag aan die gang en is dit outomaties stadiger.
Jy het dit seker al tot vervelens toe gehoor, maar jy móét ses tot agt glase water per dag drink. Vir jou liggaamsprosesse – soos die verbranding van energie – om normaal te verloop, benodig jou liggaam baie en gereeld water.
3. Eet kleiner en meer maaltye
Deur meer gereeld te eet bly jou metabolisme aan die gang. Dit hou nie net die kosdrange in bedwang nie, maar verhoed ook dat jou suikervlakke drasties daal. Die ideaal is dat jy vyf tot ses klein maaltye per dag eet. Dit sal ook verhoed dat jy jouself ooreet omdat jy ure laas geëet het.
4. Moenie jouself uithonger nie
As jy maaltye oorslaan sal jou liggaam dink hy gaan honger ly. Dan gaar hy energie (en dus vet!) op in plaas daarvan om dit te verbrand. Om jouself uit te honger het dus die teenoorgestelde uitwerking as wat die meeste mense dink.
5. Neem baie vitamien B12 in
As jy gedurig moeg en energieloos is, eet meer kosse wat baie vitamien B12 bevat of neem ŉ vitamien B12-aanvulling. Dit sal jou ŉ energie-inspuiting gee en help om jou metabolisme te versnel. (Groen blaargroente is ryk aan vitamien B12. Lees meer oor hoe gesond en goed groen groente vir jou is.)
Moenie volgende week die ander 5 aanpassings mis nie!
Dieet & Gesondheid Koskeuses wat kilojoules verminder
Vervang sekere kosse en sny met baie mín moeite báie kiljoules uit jou etes
4 maklike wenke vir beter gesondheid
Los die roosterbrood soggens – dis goed vir jou! Hier is nog gesondheidswenke
Voorbladster Benny se braaigeheime
By ons Kersmiddagete in Johannesburg met ons voorbladster, die MasterChef SA-boordelaar Benny Masekwameng, het hy ons ’n geheim vertel – hy is versot op braai
5 Topvrae oor kafeïne beantwoord
Wat jy moet weet oor kafeïne